《丁中允宰剡》
宋代·陆经

尘土官曹几处间，今君得邑好开颜。
落帆直向剡谿口，入境先登天姥山。
鱼鸟半和风俗处，云霞多杂簿书閒。
雪晴须去寻安道，不作经宵兴尽还。

作者简介：越州人，字子履。母再嫁陈见素，因冒姓陈，见素卒，还本姓。仁宗朝，官至集贤殿修撰，坐谪流落。与欧阳修、苏舜钦辈游。善真行书，时有《寓山集》。